lflage/wiki-talks huggingface dataset:
Euverlèk:In 't nuujs - Archief 2008

message: Dit is nog 'n suggestie; d'n inhaajd moot nog bediscussieerd weure
Rubricering vaan 't nuits:
;Geografische rubrieke:
* Belsj Limburg
* Nederlands Limburg
* Belsj
* Nederlandj
* Duutsjlandj
* Vereinig Keuninkriek
* Frankriek
* Ruslandj
* Wes-, Naord-, Zuud-, Centraal, Oos-Europa
* China
* Japan
* Midde-Ooste
* Zuud-, Centraal-, Zuudoos-Azië
* Naord-Afrika
* Subsaharisch Afrika
* Australië en Oceanië
* Vereinigde Sjtate
* Canada
* Latiens Amerika
;Neet-geografische rubrieke
* Kuns en cultuur
* Weitesjap
* Sjport
* Religie
* Natuur en milieu
Twie rubrieke veur ei nuitsfeit moot kinne, in 't bezoonder 'n combinatie vaan ein oet de boveste en ein oet de oonderste.
De zin vaan die rubricering is um evetueel later specifieke nuitsarsjieve bij te kinne hawwe. Noe sjrieve v'r allein mer nuitsfeite eweg nao jaorartikele, wat soms tot gevolg tot v'r relatief oonbelaangrieke dinger gewoen eweglaote en dat is eigelik zun vaan 't werk. ᔅᑕᐃᓐᐸᐦ 31 jul 2007 23:20 (CEST)
replies: text: :Zoe op 't örsjte zich vin 'ch polletiek en religie bie de lètste cat 'n zinnig oondersjèèt.--Mergelsberg 31 jul 2007 23:47 (CEST)
replies: text: ::Jao, religie moot d'r ouch bij. Politiek vin iech zelf vaan neet: de bulk vaan 't wereldnuits heet toch betrèkking op politiek, nuitsfeite zien zoe gezag staanderd politiek. ᔅᑕᐃᓐᐸᐦ 1 aug 2007 00:11 (CEST)

text: :Jao, dao has-te geliek in. Mae 'ch zow d'r wiki toch 't rech neet wille oontnaeme um get polletiek te neume. --Mergelsberg 1 aug 2007 00:31 (CEST)
replies: text: ::Mie groetste bezwoer is: politiek vörmp 't hart vaan 't nuits. 'n Suppaasj wie In 't nuujs/Politiek zouw daan 't mierendeil vaan de nuitsfeite goon bevatte, en ouch de mierderheid vaan de feite op de jaorartikele. Dat heet nao mien idee wieneg zin. ᔅᑕᐃᓐᐸᐦ 1 aug 2007 00:40 (CEST)

text: :Iech höb milieu en natuur debie gezat. (suggestie). Politiek es rubriek ies lestig, te dèks plaatsgebónge, ving iech--Aelske 1 aug 2007 21:54 (CEST)
replies: text: ::De feite oonder "natuur en milieu" kinne toch miestal wel oonder weitesjap? ᔅᑕᐃᓐᐸᐦ 1 aug 2007 22:06 (CEST)
replies: text: :::Jao, ies ouch, zeker es dao neet zoaväöl gebeurt mèt betrèkking tot milieu en natuur. Kèn dus weg.--Aelske 1 aug 2007 22:36 (CEST)

text: :Ich vin toch dat bv verkiezingsoetsjlaeg, 't valle van 'n regering, 'n formatieproces, 't valle van ministers en dat saoërt concreet polletieke zakes de vermelding: geografisch+polletiek nuëdèg haant. --Mergelsberg 1 aug 2007 22:29 (CEST)
thread_title: Nuitsrubrieke

message: Begint dae neet in Alkmaar?--Mergelsberg 31 dec 2007 12:25 (CET)
thread_title:  Intercity 

message: Is dit wel neutraal genóg? - PAhles 8 mrt 2008 21:12 (CET)
replies: text: Liek miech neet (wmb ouch neet relevant genoeg trouwes). cicero 8 mrt 2008 21:14 (CET) (wol hie sjuus zoaget sjrieve)
replies: text: :Bedoels te daan 't gaanse item of allein 't lèste stök? - PAhles 8 mrt 2008 21:39 (CET)
replies: text: ::'t Gans item. cicero 9 mrt 2008 00:04 (CET)
thread_title:  Neutraliteit vaan 't nuits vaan 8 miert (L1 programma)
Euverlèk:Nut

message: Nirve (Nierhoven) ies gewoon 'n buurtsjap, woarum moet dat dan weg?--Aelske 1 aug 2007 22:43 (CEST)
replies: text: :Nut is genog, vin ich.--Mergelsberg 1 aug 2007 23:00 (CEST)

message: Dit artikel is taolkundeg nogal inconsequent (gemeinte/gemeënte/gemeente; haet/haat). Wie make v'r hei good Nuts vaan? Steinbach (euverlègk) 2 jan 2019 11:04 (CET)
replies: text: Ich zów kieke nao waat Guaka haw gesjreve (). Ich mein det hae van Nut waas. --OosWesThoesBes (euverlègk) 2 jan 2019 11:10 (CET)
replies: text: :Jao dat klop, meh heer waor geine ervaore platsjriever wie heer hei-aon begós en daorum e bitteke oonzeker. Steinbach (euverlègk) 2 jan 2019 11:17 (CET)
replies: text: ::Ich höb efkes hie gekeke. Me zaet zowiezoea haet :) --OosWesThoesBes (euverlègk) 3 jan 2019 11:21 (CET)
thread_title:  Taol
Euverlèk:Luxembörgs

message: Vreugske: Kan miech imes verklaore hoe 't kan dat de Luxemburgse Wikipedia 5x zoveul artikels heet dan de Limburgse Wikipedia? Terwijl 't Limburgs door bijna 4x zoveul minse gekalt word? --Hojeraop 10 aug 2007 11:10 (CEST)
replies: text: 't Limburgs haet nog neet zoan lang sjrieftraditie. 't Waor (en ies) nog ummer miè 'n kaltaal. Sjrieve deeg en deit me in de aangelièrde sjtandaardtaal. De meiste luuj waore en zint dus neet gewènd um te sjrieve in 't plat. Dit zal pas gebeure es Pabo's aan de lièrare de basis van 't dialeksjrieve goont mètgeve, zoadat zie 't vervolges  wir kènne doorgeve aan hun lièrlinge. Noe gebeurt dat lèsgeve nog (te) väöl op vriewillige basis.  --Aelske 10 aug 2007 11:20 (CEST)
replies: text: :Ok, dan is 't good! --Hojeraop 10 aug 2007 12:37 (CEST)
Wikiquote haet 1 artikel meer es de luxmburgse.

text: In 't noorde geit de taol euver in 't Limburgs; is dit gans korrek? Kalle veer dan euver 't Lëtzebuergesch of euver 't Moezelfrankisch an sich? Zuug ouch de Duutsje Wiki: ? Solejheyen 11 jan 2010 13:45 (CET)
replies: text: :O, fout vaan miech vaan vreuger, laank verhaol. Iech zal dat zoe wel eve corrigere. 𐏂𐎫𐎹𐎴𐎲𐎧 Op nao de 10.000! 11 jan 2010 14:37 (CET)

message: In 't onderwies en de media weurt veural 't Duits gebruuk, in de polletiek 't Frans.
Dat is zo niet correct. In de Luxemburgse chamber (parlement) wordt meestal Luxemburgs gesproken. En ook radio en inheemse televisie zijn grotendeels op Luxemburgs. (Natuurlijk kijken de mensen ook veel Duitse en Franse televisie.) Zelfs voor gerecht overheerst het Luxemburgs.
Dus correct zou zijn: Het Duits is toonaangevend in het onderwijs en voor kranten. Het Frans is toonaangevend in de arbeidswereld en als officiële taal (bijvoorbeeld voor de wetteksten). De hoge cultuur (theater enz.) is Duits en Frans. Voor de rest is het Luxemburgs toonaangevend.
replies: text: Datzelfde wilde ik ook zeggen. Ik heb een paar aanpassingen gedaan, waar ik van hoop dat ze correct Limburgs zijn... Het is een misverstand dat het Luxemburgs tot informeel gebruik beperkt zou zijn. Dat is niet het geval. Luxemburgers spreken onder elkaar alleen Luxemburgs. Wat echter waar is, is dat het Luxemburgs nog niet veel wordt geschreven, en dat dan meestal in het informele berijk. Maar - again - dit geldt alleen voor het schriftelijk gebruik.
thread_title: Meertaligheid

message: Luxembörgs is 'n dialek vaan wat daan? Iech geluif tot 't gewoen 'n taol is. Zjus wie Limbörgs 'n streektaol is en gein dialek.--Ortjens (euverlègk) 14 mei 2013 00:35 (CEST)
thread_title: Dialek
Euverlèk:Jacob Werlof

message: Mergelsberg, de veranders noe Maastrichse ziekehoes in Maastrichse ziekehoes. Even wijer op in dezelfde alinea steit evels gewoen Mestreech. Dat liek miech neet erg consequent. - PAhles 15 aug 2007 14:30 (CEST)
replies: text: Ja, dao has-te e peunt. Ich zèt dao al get langer övver te deenke wie 'ch dat mot gaoë aa-passe. In Norbik - en 'ch ooch - zaet me neet Mestreech mae Mastrich. Haat 't 'n flotte meneer um dat in alle in 't Norbiks gesjraeve art te verendere of mot 'ch alles naolope en 'n redirect make?--Mergelsberg 15 aug 2007 14:42 (CEST)
replies: text: :Iech neet, mer v'r zowwe Cicero kinne vraoge um dat mèt häöre bot te doen. Iech moot miech dao nog 'ns in verdepe... - PAhles 15 aug 2007 15:28 (CEST)

message: Boerum hèt dit artikel neet gewoen Jacob Werlof, d'n echte naom vaan de persoen? -  Pahles | zègk 't mer 9 fib 2010 12:27 (CET)
replies: text: ::Of Werlof d'r echte naam waor is neet gewete. Vas sjteet dat e zich eges zoe neumde en zoe geneumd waoërt mae dat z'n gebaoërteplaatsj neet klópt han 'ch zef kènne vassjtèlle. E waor 'ne deserteur en e zów neet d'r enige of örsjte zieë dae in dat geval 'n nuuj identiteet vör zichzelf makde. Van de aander ziej is dat örsjte mesjie genóg öm 'm hie ooch bie dae naam te neume. --Mergelsberg 9 fib 2010 15:04 (CET)
thread_title:  Naom artikel
Euverlèk:Maert

message: Ich bèn neet väör d'r dialeknaam mensingeweerder. 't Zow hie goeë um 'n Limburgs dialek dat nao 100 jaor behaowe is in de familie. Waal familie-limburgs oet Groninge is mäögelek. Kiek bie euverlègk Bergman. --Mergelsberg 6 sep 2007 18:30 (CEST)
replies: text: Ich betwijfel of familie-limburgs oet Groninge good is dan. 'n Bitteke laank. Bergman 6 sep 2007 19:21 (CEST)
replies: text: :fam-Lim oet Groninge is al get korter. Bie mien wète werre in Groninge Friese en Saksische dialekte gekald. In Mensingerweerd haat 't toch gèng Limburgse gemeensjap die al 100 'n Limburgs plat kalt. Of vergis 'ch mich?--Mergelsberg 6 sep 2007 19:30 (CEST)
replies: text: ::Ich schat 10 minse. Méste wone in Groningen en Eenrum. 55 minse of zo. Mensingewaeërder-Remunds baeter? Bergman 6 sep 2007 19:33 (CEST)
replies: text: :::Ja, wört 't Grönnegs noch zo intenzief gekalt? Det betwiefel ich. Volges mich mèr 120 000 miense. Mensingeweer haet ¿150? inwoners, de kans det d'r nog gét Grönnegs gekalt wörd is èch minimaal. --owtb451etc 6 sep 2007 19:48 (CEST)
In principe zouse 't kinne daon es ich 't mit mien Remunjs-Mofers plat mingselke daon, remunjs d'r baove zitte, mèr ich vinj det dien remunjs heel erg anges is. Dus in principe valt die opsie al aaf. --owtb451etc 6 sep 2007 19:45 (CEST)

message: Volges miech ies Groninger Limburgs 'ne beter term es Groningen Limburgs--Aelske 12 sep 2007 20:20 (CEST)
replies: text: Vinj ich ouch, ich veranger 't noe waal ef. --owtb451etc 13 sep 2007 17:05 (CEST)
thread_title: Groninger Limburgs
Euverlèk:Roostere

message: Es Roostere vanoet d'r abdij va Zöstere is gesjtich zal dat Rood neet roeëj mae rode/rade van rotte, beum oettrèkke of oontginne kaome. Dat verbaand zow dudeleker maoge zieë, vin ich.--Mergelsberg 6 sep 2007 23:37 (CEST)

message: Op 19 januari 2010 is dit artikel umgezat nao 't Roosters door gebroeker:84.28.212.160, dee dat bij oongelök in Roosters had ingevoog. Steinbach 19 jan 2011 23:33 (CET)
thread_title: Umzètting
Euverlèk:Volksname van plante

message: Rieraank is toch bosrank in 't Nederlands, 'ne clematis, en is geboonde an d'r kriet?--Mergelsberg 6 sep 2007 23:46 (CEST)
replies: text: De volksnaam Rierank weurt gebruuk veur de volgende sjlingerplante: Heggerank, Haagwinde en ouch waal veur Bosrank, meh dat bin iech neet hièl dèks tegegekómme. Of dae Bosrank aan kriet gebónge ies, dörf iech neet te zègke. Dat ies waal bekènd van de  haamsjeut, dae greujt 't leefs op kalkhouwende grónd.--Aelske 7 sep 2007 09:42 (CEST)

message: Wiezoe steit 'paddesjteul' hei tösse? Liek miech neet thoes hure hei... - PAhles 10 sep 2007 21:32 (CEST)
replies: text: Good gezeen Pahles: Inderdaad ies 'ne paddesjtool gein plant, meh hae sjteit (sjting: iech haol 'm weg)  hie o.m. vanwege zien bekènde vergieftigheid bie de luuj, tösje de ander minder bekènde veurbeelde.  --Aelske 10 sep 2007 21:55 (CEST)
thread_title:  Paddesjteul? 

message: Ich weet neet baeëter of d'r rieraank is allèng d'r bosrank, dae ech waal an d'r mergel geboonde is en typisch vör d'r sjtrieëk. Daovör von ich d'r naam van 't blaad van Veldeke-Valkenberg zjuus zoe good gevoonde. Die aander neumde v'r allèng pispöttekes en die kaome överaal väör.--Mergelsberg 12 sep 2007 00:22 (CEST)
replies: text: :Iech ving 't fijn te huère, dat Bosrank in ander plaatse Rierank geneump weurt. Zoa wie iech al hiebove sjreef, dat hou iech mer 'ne inkele kièr gehuèrd. De ander veurbeelde dèkker. Bosrank sjteit waal in mien lies Dialekflora  es ein van de 3 Rieranke! Plante kènne ouch mièrder volksname höbbe: kiek mer nao 't Boerenwormkruid (4 name). Pispötteke haet dr'sj 2: Rierank vanwege 't riere, rieje of sjlingere wat de plant deit en pispot vanwege de pispotechtige bloom. Rierank van veldeke-Valkeberg ies gein blaad, meh 'n book/bloomlezing van alle variante van 't Valkebergs dialek (riejend=sjlingerend door de krink) oet 1991. Wae nog miè (nuujs) euver Limburgse volksname wèt, iech hout miech aanbevole--Aelske 12 sep 2007 09:46 (CEST)
thread_title:  Rieraank 

message: Wat is noe egelek 't versjil tösje 'ne naam en 'ne volksnaam? Sjtamt dae lètste term neet oet d'r tied dat 't Plat nog gèng officieel erkende taal waor en mót v'r dae naam noe neet gewoeën sjrappe en vervange dör Limburgse name van plante?--Mergelsberg 30 nov 2009 
replies: text: Bie plantename ies 't gebrukelik um ondersjeid te make tösje volksname en weitesjappelike name. Allein de lètste geve exact de zjuuste plant aan. 'ne Volksnaam kènt ouch nao versjillende plante wieze... Zoa zint d'r o.a. ouch Nederlandse, Vlaamse en Friese (volks)name van plante. Me zou idd. ouch Limburgse name van plante kènne zègke, dink iech.  't Artikel Volksname van plante geit ièrsj euver algemein volksname én daonao euver Limburgse volksname van plante. Mesjiens moet iech 't artikel waal deile?--Aelske 30 nov 2009 11:15 (CET)
10:37 (CET)
thread_title: Volksnaam?
Euverlèk:Gewervelde bieste

message: Ies 't neet deer, dus gewervelde dere in 't Mestreechs?, In 't Valkebergs in eder geval ies 't gewoon deer, dus zoogdeer enz.,  --Aelske 10 sep 2007 22:07 (CEST)
replies: text: Nein, in 't Mestreechs is 't dier (mer gewoenlik zègke v'r bies). - PAhles 10 sep 2007 23:27 (CEST)
replies: text: :In Norbik zaet me dere, zoogdere is noodwendège import en  'n bjès is e vaerke in uvverdrachteleke zin. --Mergelsberg 11 sep 2007 00:49 (CEST)
replies: text: ::In 't Valkebergs gebruke v'r deer (deerkes) en biès (bièskes) allebei, zónder óndersjeid. Biès in euverdrachtelike zin ies emes, dae ziech bièstig (ónbesjoef, gölzig) gedreug.--Aelske 11 sep 2007 10:14 (CEST)

text: :In 't Mesterechs, en iech dach Mestreechs te sjrieve wie iech dit artikel aoflieverde, is 't gewoenelek idd bies. Meh um noe euver "zoogbieste" en "gewervelde bieste" te sjrieve kaom miech toch ouch e bitteke oonencyclopedisch veur, vaandao. Штайнбах Maak alle wio's aof! 11 sep 2007 10:30 (CEST)
replies: text: ::Zoewie gezag: Mestreechs kint ouch 'dier' (volgens Endepols), dus d'r is gei probleem! - PAhles 11 sep 2007 11:01 (CEST)

message: Ich begriep 't in princiep waal, mer ich mós t'r hieël lang haer kieke. Det ganse "monofyletisch"/"parafyletisch"-gedoons zów e stök dudeliker zeen es dao e plaetje bie zów zeen. --OosWesThoesBes (euverlègk) 18 nov 2015 13:36 (CET)
thread_title:  Wöllig verhaole
Euverlèk:Jachluipeerd

message: In welk plat sjtuit dit artiekel? --owtb451etc 9 okt 2007 08:16 (CEST)
replies: text: Iech pas dat in de loup vaan d'n daag aon. Zoewiezoe mót 't verplaots weure, want de naom sleit nörges op, en iech zal metein de spelling naokieke. - PAhles 9 okt 2007 08:48 (CEST)

message: Volges mich kalle v'r op 't plat van "'t jachluipaerd". Of det ouch veur Mestreech geldj kan ich netuurlik neet zègke, meh veur Midde-Limbörg geldj 't in eder val. --OosWesThoesBes (euverlègk) 9 jun 2017 16:55 (CEST)
replies: text: `t (Jach)luipeerd klop etymologisch neet. Dat gelt veur 't Hollands en veur 't plat, en in allebei gief 't lui die dat toch zègke. De kins deveur keze um dat ouch te sjrieve, of de kins veur de correcte vörm goon. In 't plat gelt 'ne wijere norm, daorum zal iech `t luipeerd altied laote stoon, meh iech zeen gein rei boeveur 't per se dat zouw mote zien. Steinbach Maak de wereld sjoender, besjrijf häöm op Wikipedia! 9 jun 2017 18:57 (CEST)
replies: text: :Good, ich vroog mich allein aaf of überhaup emes "de" gebroekdje bie dit waord :) --OosWesThoesBes (euverlègk) 10 jun 2017 13:12 (CEST)
thread_title:  "de" jachluipeerd
Euverlèk:Sjipperskèrk

message: 't is sjipperskirk en neet sjipperskerk!
replies: text: Mesjiens waert 't dao waal zoeë gesjpeld, meh lèt op: de è (kèrk) is neet geliek aan de e (kerk): è klinkt mieë es i (kirk) en waert ómdat dae klank neet in 't Hollendsj besjtaet sóms verkieërd gesjpeld es i. D'r hujige titel is volges mich gesjpeld wie d'r naam aegelik klinkt, meh de kins natuurlik ummer de mieë gebroekelike sjpelling d'rbie zètte. --Tibor 16 okt 2007 23:07 (CEST)

message: Zoa es gevroag, hub ich dees pagina euvergezat nao t Beegs
--Beegtenear 9 sep 2011 20:33 (CEST)
thread_title:  Dialek
Euverlèk:Meiboumzaege

message: Hoi, is dit 't èègeste es päölke howwe mèt de kèrmes in Maer? 'ch Mis in 't artikel wienieë 't meiboomzaege in Mofert begonne is en op wat v'r 'ne daag dat 't gehaowe wert.--Mergelsberg 30 okt 2007 12:00 (CET)
replies: text: Dat zou iech neet zeker weite, waarsjienlik zal 't op ein gelieke. Es dat päölke houwe nog gebeurt mèt de kèrmes zal iech dat bie Maer debie zètte. --Aelske 30 okt 2007 13:28 (CET)
replies: text: :Ich höb mich laote inlichte det 't Moferter Meiboumzaege (es ze det zo sjoon zègke) normaal gesjpraoke de èrste zönjig van Juni gehaoje wörd. --owtb451etc (pauze) (nömp 'n puizeske) 1 nov 2007 07:25 (CET)
klop
Ja, op kèrmesdaeënsdèg (zaomerkèrmes) en de bielemanne howwe de päölkes öm en da gèèt de flesj die d'r naeve sjtèèt roond. Eèderèè haat 'n èège dröpkesgleske bie zich.--Mergelsberg 30 okt 2007 13:45 (CET)

text: :Beter ies ouch hie mièvoud, dink iech, dus tradities--Aelske 31 okt 2007 09:44 (CET)

message: 't is missjienss zinvol om ouch de meiboum zellef onger de tradisies te zitte, want ouch in Ool weurdj op 30 april eeder jaor de meiboum rechop gezatj, ein ludiek fees wobie meistal door ein aantal teams opdrachte waere oetgeveurdj en daonao de meiboum rechop weurdj gezatj.
replies: text: Jao, mer dit geit èègelik mieë euver allein 't meiboumzaege. Det is vólges mich veurnamelik in Mofert. --OosWesThoesBes 27 mei 2008 21:06 (CEST)
Kloptj mer biej tradisies zoog ich geine meiboum sjtaon....;)--Grambii 27 mei 2008 21:18 (CEST)
thread_title:  missjiens is 't zinvol om ouch de meiboum biej tradisies te zitte
Euverlèk:Beowulf

message: De ierste 3D-film liek miech neet good! D'r zien väöl mier 3D-films gewees. - PAhles 10 nov 2007 11:04 (CET)
replies: text: D'r is wel get aongepas noe, mer volges miech klop 't nog neet. D'r zien väöl mier 3D-films gewees in de bioscoop (dink beveurbeeld aon Jaws 3D). Bedoels-te neet de ierste 3D-animatiefilm?
replies: text: :Nèè, gene animatiefilm. Antony Hopkins en Angeline Jolie sjpäöle o.a. d'r in mèt. In Dagblad de Limburger sjtèèt: het is voor het eerst dat een speelfilm volledig in Imax 3D wordt vertoond.--Mergelsberg 10 nov 2007 15:32 (CET)
replies: text: ::Helaas, ze doen wel mèt, mer de gaanse film is Computer Generated, in 'n proces wat Motion Capture weurt geneump. De beweginge vaan de acteurs zien opgenome en daonao volledig mèt de computer bewèrk. 't Resultaat is 'ne animatiefilm!

text: ::Mer wat veurnaomer is, in d'n teks vaan 't artikel steit noe dat 't d'n ierste 3D-film is dee in 'ne cinema weurt vertoend. En dat is sumpeleweg neet woer! - PAhles 10 nov 2007 15:44 (CET)

text: :Va oeë has-te die informatie? Versjtoon mich neet verkieërd, die gezèt sjrieft wal dèkker neet-nauwkeurig en dich han 'ch nog neet op flauweköl getrappeerd, mae 'ch how gaer toch d'n bron gewete.--Mergelsberg 10 nov 2007 15:54 (CET)
replies: text: ::De Ingelse wiki (:en:Beowulf_(2007_film)), en IMDB. - PAhles 10 nov 2007 16:50 (CET)

text: :Merci, han bron d'r bie gezat. Wie 'ch in d'r flotte kan zieë geet 't inderdaad öm 'ne animatiefilm.--Mergelsberg 10 nov 2007 16:57 (CET)

message: "Och Shakespeare verwirkt elemaente oet Beowulf in z'n waerk[.]" Dat kin toch neet! Op de Ingelse Wikipedia kin me dudelek leze tot 't stök nao de Aajdingelse periood in de vergetelheid raakde. Shakespeare kin 't neet gekós höbbe. Roond 1600 waor dit werk mer bij hiel wieneg lui bekind, wie me op de Ingelse Wikipedia kin leze. Bovedeen kós in Shakespeare zienen tied haos niemes Aajdingelse tekste leze, daoveur steit die taol väöls te väöl vaan 't Vreugmodern Ingels vaan dezen tied aof. Tot 't verhaol vaan Hamlet te make heet mèt de Noordse keuningsverhaole is gans get anders; Deense historie waor ouch Ingelse historie en dat alles waor oet (Latiense) annale bekind. שׁטאיןבח Op nao de 5.000! 22 jun 2008 23:07 (CEST)
replies: text: :Shakespeare how 'n good contact mèt de oraal traditie - en d'r Beowulf huurt hèèm in die traditie - en die hèlt tóch neet inèns óp es get óp papier gezat wert. De paralelle zeunt te frapaant öm niet geneumd te werre, zieëker ooch ömdat Shakespeare mèt d'r Hamlet 'n held=gek verhaol wól make zoewie in ziene tied in de mode waor. E wat koes-e dao noe baeëter vör gebroeke, dör kenmerkende elemaente över te naeme, es Het heldegedicht van zie laand: d'r Beowulf.--Mergelsberg 23 jun 2008 00:19 (CEST)
replies: text: ::Daobie is Hamlet ooch a play in a play en de betekenis van die vörm haat ooch mieë laoge. Bies óp 't niveau Beowulf is Hamlet. Vólges Shakespaere dan tóch. Shaw dach dao idd aandersj över.--Mergelsberg 23 jun 2008 00:55 (CEST)
thread_title:  Shakespeare
Euverlèk:Limburgs-Nederlands

message: Iech höb meujte mèt de weurd ónvermoge en ónwil. Limbo-Hollands ies 'n mengtaal, woa idd dèks de draak mèt gesjtoke weurt, meh dao ies zelfs emes aafgesjtudeerd op 't Heëlesj-Hollesj. Trouwens door väöl dialekte zin (vreuger) vraem weurd gemengk, kiek mer nao 't Mestreechs.--Aelske 14 nov 2007 19:31 (CET)
replies: text: :Ich vin dat ooch zever, mae 't sjtèèt hie waal in Dagblad de Limburger. Ich zal 't e-weg doeë. Dae Wijnands is trowwes prof gewes an 'n fraanse universitèèt mae of dat zien wäöerd zeunt wèèt 'ch natuurlek neet. En dae zaet ooch dat me 't mestreechs van vör 1920 gerös 'n Fraans-Mestreechse tössjetaal kan neume. Ooch mer d'r bie zitte? Limbo-Hollands is volges mich tuit en neet tuut en dat han 'ch ooch mer d'r in gezat. Es me e zoe lang e-weg is gewes kan me dat ooch neet richtig wete, mae is 't messjie waal 'n thema öm hie direc wer hoeëg binne te kaome.-:)--Mergelsberg 14 nov 2007 19:55 (CET)
replies: text: ::Bèste Mergelsberg, binne ein week verwijs diech twie kier nao Dagblad de Limburger (zuug ouch Euverlèk:Beowulf). Iech num toch aon dats diech ouch weits tot wat in de gezèt steit neet altied de woerheid is... ;) - PAhles 14 nov 2007 20:06 (CET)

message: IEch vin 't get euverdreve veur Nederlands mèt get Limbörgse invlode 'n "creooltaol" te neume. Bij twie ing verwante taole is dat neet gebrukelek, bovedeen misse zoe'n variante vaan alles wat typisch is veur echte creooltaole. Wèt me trouwes tot 't ouch 'n artikel Heerles Nederlands gief? In dat artikel höb iech geperbeerd beter aon te slete bij weitesjappeleke literatuur en gein al te groete conclusies te trèkke. Iech zouw dit artikel lever 'ne minder populaire naom geve, systematischer opbouwe en veur de res verwijze nao dat Heerles. ステイヌバ Op nao de 4.000! 13 apr 2008 14:20 (CEST)
't Zal mesjiens neet opvalle, meh zie waere zoea neet gebroek daobaove. "uitgeteld" beteikentj in 't Nederlandjs zelfs gans get anges ("meug"), dus 't viltj zeer zeker ónger 't Limburgs-Nederlandjs. --OosWesThoesBes (euverlègk) 20 fib 2020 19:21 (CET)
replies: text: Volgens miech weurt uitgeteld volop gebruuk boete Limbörg. Zelfs es 't neet algemein is in Noord-Nederland, daan is 't toch zeker Algemein Zuid-Nederlands. Natuurlek beteikent uitgeteld ouch 'meuj', meh door de contex is dat gei probleem: homoniemevrees treujt allein op es verwarring ech op de loer ligk (patat kin neet tegeliek 'eerappel' en 'friet' beteikene). En wat betröf klapper: iech zègk zelf map, meh iech höb 't al hure zègke ietot iech oets eine Limbörger höb hure praote. Dat weurt gewoen gezag in Holland.

text: 't Liek miech zoewiezoe good um artikele wie dit neet op boekgeveul te basere, meh op gesjreve bronne. Steinbach (euverlègk) 20 fib 2020 19:35 (CET)
replies: text: :Nuanceversjille zeen aevel ouch de mote waerd te verneume; zeker inne modernen tied worin de opvallendje dinger waere "gecorrigeerd" nao de standerdspraok. Döks höbbe de luuj die meine Hoeaghollandjs te kalle, nag ummer dees dingskes in häöre spraok. --OosWesThoesBes (euverlègk) 21 fib 2020 08:21 (CET)
thread_title: Euverdreve conclusies